и да анализират тези продукти.
 5. Компетентните органи трябва да получат доказателство, че цялото количество внесено месо е преработено в изискваните крайни продукти и в посоченото предприятие в срок от 3 месеца от датата на допускане за свободно обращение. Ако преработката е извършена след тримесечния срок, освободената гаранция се намалява с 15 % плюс 2 % от оставащата сума за всеки ден на просрочка.
 6. Доказателството за преработка се представя в срок от 7 месеца от датата на допускане за свободно обращение. Ако доказателството за преработка бъде изготвено в седеммесечния срок и бъде представено в рамките на 18 месеца след изтичането на този срок, задържаната сума се изплаща, минус 15 % от размера на гаранцията.
 7. Размерът на гаранцията, която трябва да бъде предоставена от операторите, за да се гарантира, че задължението, посочено в параграф 2, е спазено, е определен в приложение I.
 Член 20
 Тарифни квоти с поредни номера 09.0142, 09.0143 и 09.0146
 1. За целите на настоящия регламент, за тарифните квоти с поредни номера 09.0142 и 09.0143 „замразена ребрена част на диафрагмата“ означава ребрена част на диафрагмата, която е замразена и която при допускането за свободно обращение в Съюза има вътрешна температура – 12 °С или по-ниска.
 2. В рамките на тарифните квоти с поредни номера 09.0142 и 09.0143 може да се внася само цяла ребрена част на диафрагмата.
 3. Ребрената част на диафрагмата, внасяна в рамките на тарифната квота с пореден номер 09.0143, може да се допусне за свободно обращение само ако е придружена от сертификат за автентичност, издаден от Аржентина, както е определено в част Е от приложение II.
 4. Сертификатът за автентичност може да се използва само за декларация за внос.
 5. Сертификатите за автентичност се попълват на един от официалните езици на Съюза или на Аржентина и имат индивидуален пореден номер, определен от издаващите органи.
 6. Сертификатите за автентичност са валидни само ако са надлежно попълнени и заверени от издаващия орган. Сертификатите за автентичност се считат за надлежно заверени, когато съдържат дата и място на издаване, съдържат напечатан щемпел или са подпечатани от издаващия ги орган и носят подписа на лицето, упълномощено да ги подписва.
 7. Издаващият орган, упоменат в параграф 6:
 а)
 е признат за такъв от Аржентина;
 б)
 поема задължението да проверява посочените в сертификатите за автентичност данни;
 в)
 поема задължението да представи на Комисията и държавите членки, при поискване, всякаква информация, позволяваща проверката на посочените в сертификатите за автентичност данни.
 8. Наименованието на компетентния орган на Аржентина, който отговаря за издаването на сертификати за автентичност, се публикува в серия С на Официален вестник на Европейския съюз.
 9. Сертификатите за автентичност са валидни за срок от 3 месеца от датата на тяхното издаване и във всеки случай не по-късно от последния ден от периода на тарифната квота.
 10. Правилата за произход, приложими за продуктите, които се внасят в рамките на тарифната квота с пореден номер 09.0146, са предвидените в член 4 от Споразумението между Европейската общност и Конфедерация Швейцария относно търговията със селскостопански продукти (42), сключено с Решение 2002/309/ЕО, Евратом на Съвета